Die Eerste Droom – deel 1- Vicky in Geeste Portaal – Flamingcrystal
Die Eerste Droom – deel 1- Vicky in Geeste Portaal
October 4, 2014 October 24, 2014 | Flamingcrystal
Die droom is telkens byna dieselfde as haar vorige nag se droom, maar dit wat Vicky in haar drome sien, aand vir aand, raak al hoe eienaardiger.
Die drome het vir Vicky so realisties gevoel, dat sy elke detail van hierdie drome, presies kon onthou. Die drome was egter nie die soort waar Vicky haar aksies in haar droom kon beheer nie.
Die drome begin altyd waar Vicky na haar slaapkamer toe stap.
Wanneer Vicky haar slaapkamer binne stap sien sy dat al haar besittings wanordelik oor die vloer gestrooi lê. Die vertrek is egter heeltemal die teenoorgestelde as wanneer sy wakker is, maar dit voel vir haar normaal.
In die werklike lewe is Vicky egter ñ perfektionis.
Haar kamer is altyd netjies en elke ding is op sy plek. In haar droom is die TV teen die linkerkantste muur, altyd aan maar dit maak eienaardige beelde en statiese geluide, todat sy die deur agter haar toemaak.
Daarna begin daar ñ eienaardige fliek op die TV speel.
Die fliek begin altyd met ñ smal klipperige paadjie wat kronkelend deur die woud gaan en dan eindig voor ñ boom. Hierdie boom lyk vir Vicky soos die kruising tussen ñ kremetart en ñ avokado boom.
Elke aand word die detail van hierdie droom meer gespesifiseerd en eienaardiger.
Posted in Uncategorized	Flamingcrystal Magic Supernatural Ghosts Young-Adults
< Sedert Vicky met haar vingerpunte die skoenlapper van haar TV se skerm afgeklap en haar naels aan haar TV se skerm geraak het, kry sy skielik buitengewone drome.
Voice recognition >